Subject: რვა თვის ტურიზმის სტატისტიკა
From: INFORM <[email-masked]>
To: [email-masked], [email-masked], [email-masked], [email-masked], [email-masked], [email-masked], [email-masked], [email-masked],ლევან დავითაშვილი<[email-masked]>, Levan Davitashvili <[email-masked]>, Ketevan Tsikhelashvili <[email-masked]>, [email-masked], [email-masked], [email-masked], [email-masked], [email-masked], [email-masked], kakha kala <[email-masked]>, [email-masked], [email-masked], [email-masked], mikheil dundua <
Date: Thu, 19 Sep 2019 08:53:14 +0000

საერთაშორისო მოგზაურთა რაოდენობა 4.9%-ით გაიზარდა

·
2019 წლის
აგვისტოში, საქართველოს 1 358 598
საერთაშორისო მოგზაურთა ეწვია,   რაც წინა წლის ანალოგიურ პერიოდთან შედარებით
4.9%-ით მეტია. 2.3%-იანი ზრდა დაფიქსირდა ტურისტული ვიზიტებში - მათი
რაოდენობა აგვისტოში 753 648 შეადგენს.

·
აღსანიშნავია, რომ საქართველოს
ტურიზმის სექტორში ბოლო წლებში დაფიქსირებული მაღალი ზრდის დინამიკის
გათვალისწინებით, 2019 წლის აგვისტოში დაფიქსირებული ზრდა მნიშვნელოვნად ჩამორჩება
არსებულ მოლოდინებს. თუმცა, გამოწვევების მიუხედავად, საქართველომ მოახერხა, მცირე
პოზიტიური ტენდენციების შენარჩუნება.

·
რაც შეეხება, მოსალოდნელზე დაბალი
მაჩვენებლების გამომწვევ მიზეზებს, 2019 წლის
აგვისტოში რუსეთიდან საერთაშორისო ვიზიტორთა რაოდენობა შემცირდა 8.5%-ით  (207 899 ვიზიტორი), ხოლო  ტურისტული ვიზიტების
რაოდენობა შემცირდა 17%-ით (148 298 ტურისტი). შედარებისთვის, 2018 წლის აგვისტოში რუსეთიდან ტურისტული ვიზიტების
რაოდენობა გაზრდილი იყო 23.4%-ით.
აღნიშნული ზრდის ტემპის შენარჩუნების პირობებში, 2019 წლის აგვისტოში
რუსეთიდან 220 521 ტურისტული ვიზიტი განხორციელდებოდა, თუმცა მხოლოდ 148 298 ტურისტული ვიზიტი შედგა, რაც მოსალოდნელზე 72 223 ვიზიტით ნაკლებია.

·
რაც შეეხება 2019 წლის 8 თვის მონაცემებს
- 2019 წლის იანვარ-აგვისტოს  პერიოდში
საქართველოში 6 320 516 საერთაშორისო  მოგზაურის ვიზიტი განხორციელდა, რაც წინა წლის ანალოგიურ მაჩვენებელს 7.2%-ით აღემატება.

დეტალური სტატისტიკა ასეთია:

ევროკავშირის ქვეყნები:

ევროკავშირის ქვეყნებიდან საქართველოში საერთაშორისო ვიზიტების ზრდის
კუთხით
გამოირჩეოდნენ: ნიდერლანდები (43.7%),
გაერთიანებული სამეფო (32.5%),  პოლონეთი (31.6%),
გერმანია (27.1%),
საფრანგეთი (23.1%)
და
სხვა.

სხვა ქვეყნები, საიდანაც განსაკუთრებული ზრდა დაფიქსირდა:

უზბეკეთი (87.2%), ყირგიზეთი (63.3%), ყაზახეთი (53.4%), ჩინეთი (34.3%), საუდის არაბეთი (31.5%) და სხვა.

ყველაზე მეტი საერთაშორისო ვიზიტორი:

აზერბაიჯანი  (226,133, ზრდა -12.8%),
სომხეთი  (191,817; ზრდა 4.5%) და თურქეთი (154,834; ზრდა -6.8%).

შემოსავლები ტურიზმიდან:

წინასწარი მონაცემებით, 2019 წლის იანვარი-ივლისის მონაცემებით, შემოსავალი საერთაშორისო მოგზაურობიდან საქართველოში შეადგენს 1.8 მლრდ. აშშ დოლარს (ზრდა 2.1%), რაც 38 მლნ. აშშ დოლარით მეტია წინა წლის ანალოგიურ მაჩვენებელზე.

2019 წლის I კვარტალში შემოსავალი საერთაშორისო მოგზაურობიდან საქართველოში შეადგენს 578 მლნ. აშშ დოლარს (ზრდა 5%), რაც 28 მლნ. აშშ დოლარით მეტია წინა წლის ანალოგიურ მაჩვენებელზე.

ტურიზმის წილი მთლიან შიდა პროდუქტში 2019 წლის I კვარტლის მონაცემებით, შეადგენს 7.1%-ს. ზრდა წინა წელთან შედარებით 14.9%-ია.